CELEX: 32018D1109(02)
Language: mt
Date: 2018-11-05 00:00:00
Title: Deċiżjoni tal-Kummissjoni tal-5 ta’ Novembru 2018 li tissostitwixxi membru tal-grupp tal-Partijiet Interessati tal-Pjattaforma REFIT

9.11.2018   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  C 403/8
               
            
         DEĊIŻJONI TAL-KUMMISSJONI
         tal-5 ta’ Novembru 2018
         li tissostitwixxi membru tal-grupp tal-Partijiet Interessati tal-Pjattaforma REFIT
         (2018/C 403/05)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat id-Deċiżjoni tal-Kummissjoni C(2015)3261 final tad-19 ta’ Mejju 2015 li tistabbilixxi l-Pjattaforma REFIT, u b’mod partikolari l-Artikolu 4 tagħha,
         Billi:
         
                     (1)
                  
                  
                     Id-Deċiżjoni tal-Kummissjoni C(2015) 3261 final li tistabbilixxi l-Pjattaforma REFIT (minn issa ’l quddiem “il-Pjattaforma”) tipprevedi fl-Artikolu 4 tagħha li l-Pjattaforma se tkun magħmula minn “Grupp tal-Gvern” u “Grupp tal-Partijiet Interessati” u li l-Grupp tal-Partijiet Interessati għandu jikkonsisti minn mhux aktar minn 20 espert, tnejn minnhom li jirrappreżentaw lill-Kumitat Ekonomiku u Soċjali Ewropew u lill-Kumitat tar-Reġjuni u l-bqija min-negozju, inkluż mill-SMEs, u mis-sħab soċjali u organizzazzjonijiet tas-soċjetà ċivili li għandhom esperjenza diretta fl-applikazzjoni tal-leġiżlazzjoni tal-Unjoni. L-esperti fil-grupp tal-partijiet interessati għandhom jinħatru fil-kapaċità personali tagħhom jew biex jirrappreżentaw interess komuni kondiviż minn numru ta’ partijiet interessati.
                  
               
                     (2)
                  
                  
                     Din id-Deċiżjoni, fl-Artikolu 4.4, tistipula li l-Kummissjoni, fuq proposta tal-Ewwel Viċi President tal-Kummissjoni, għandha taħtar il-membri tal-grupp tal-partijiet interessati magħżula minn applikanti li għandhom esperjenza diretta fl-applikazzjoni tal-leġiżlazzjoni tal-Unjoni, li jkunu wieġbu għas-sejħa għall-applikazzjonijiet. Il-ħatriet għandhom jiżguraw, sa fejn possibbli, rappreżentazzjoni bilanċjata tad-diversi setturi, interessi u reġjuni tal-Unjoni u tal-ġeneri. L-Artikolu 4.5 tad-Deċiżjoni jistipula li l-Membri għandhom jinħatru sal-31 ta’ Ottubru 2019. Skont l-Artikolu 4.6 tad-Deċiżjoni, il-Membri li jirriżenjaw jistgħu jiġu sostitwiti għall-bqija tal-mandat tagħhom.
                  
               
                     (3)
                  
                  
                     Id-Deċiżjoni tal-Kummissjoni C(2015) 9063 final tas-16 ta’ Diċembru 2015 li taħtar lill-Membri tal-Grupp tal-Partijiet Interessati tal-Pjattaforma REFIT (1) tistipula li jekk xi membru tal-Grupp tal-Partijiet Interessati jieqaf milli jkun Membru matul il-mandat tal-Pjattaforma, l-Ewwel Viċi President jista’ jaħtar sostitut mil-lista inizjali ta’ kandidati li wieġbu għas-sejħa għal espressjonijiet ta’ interess biex isiru Membri tal-Grupp tal-Partijiet Interessati.
                  
               
                     (4)
                  
                  
                     Is-Sur Michael Van Straalen irriżenja bħala membru tal-Grupp tal-Partijiet Interessati fit-28 ta’ Mejju 2018.
                  
               
                     (5)
                  
                  
                     Dr Frantisek Doktor qiegħed fil-lista inizjali ta’ kandidati li wieġbu għas-sejħa għal espressjonijiet ta’ interess biex isiru membri tal-Grupp tal-Partijiet Interessati.
                  
               IDDEĊIEDA KIF ĠEJ:
         
            Artikolu uniku
            Dr Frantisek Doktor huwa maħtur Membru tal-Grupp tal-Partijiet Interessati tal-Pjattaforma REFIT sal-31 ta’ Ottubru 2019, b’sostituzzjoni tas-Sur Van Straalen.
         
         
            Magħmul fi Brussell, il-5 ta’ Novembru 2018.
            
               
                  Għall-Kummissjoni
               
               Frans TIMMERMANS
               
                  Viċi President
               
            
         
         
            (1)  https://ec.europa.eu/info/sites/info/files/commission-decision-appointment-of-members-stakeholder-group-refit-platform_dec2015_en.pdf
      
      
         
            ANNESS
            
                        Isem
                     
                     
                        Nazzjonalità
                     
                     
                        Rappreżentant ta’ interess komuni kondiviż mill-partijiet interessati f’qasam ta’ politika partikolari
                     
                     
                        Impjegatur attwali
                     
                  
                        Dr Frantisek Doktor
                     
                     
                        Slovakk
                     
                     
                        IVA
                     
                     
                        ViaEuropa Competence Centre s.r.o